Enver Hadri - Wikipedia

# Enver Hadri

### Nga Wikipedia, Enciklopedia e Lirë

Enver Hadri (1941- 25 janar 1990) ishte veprimtar për të drejtat njerëzore dhe politike të shqiptareve të Kosovës. Në fund të viteve '60 ai u vendos në Bruksel, ku vazhdoi veprimtarinë politike nëpërmjet revistës Zëri duke bërë thirrje për bashkimin e trojeve shqiptare. Në Bruksel formoi dhe drejtoi Komitetin Shqiptar për Mbrojtjen e të Drejtave të Njeriut.

## [redaktoni] Vrasja

Më 25 janar, 1990, në moshën 49 vjeçare, Enver Hadri u plagos dhe më vonë vdiq në spital nga një atentat në Sent Xhiles (origj. Saint Giles), Bruksel, i porositur nga Shërbimi Sekret Serb. Atentatorët, Veselin Vukotiç (Veshko)[1], Andria Lakoniç, dhe Darko Asanin, e qëlluan me dy plumba në kokë deri sa kishte ndaluar ne një semafor. Hadri kishte me vete listën e 23 shqiptarëve të vrarë në Kosovë nga Serbia të cilën do t'ia dorëzonte të nesërmen Komisionit të të Drejtave të Njeriut të Parlamentin Evropian.

Andria Lakoniç u vra një muaj më vonë nga bashkëatentatori i tij V. Vukotiç në një diskotekë në Beograd. Darko Asanin u arrestua në Greqi më 1995, me ç’rast një gjykatë greke urdhëroi ekstradimin e tij në Belgjikë për gjykim, por me ndërhyrjen e Ministrit Grek te Drejtësisë Janis Potakis ai u dërgua në Serbi ku u vra më 1995. Veselin Vukotiç u arrestua më 26 shkurt 2006 dhe pret gjykimin në Belgjikë.

## [redaktoni] Dekorimi

Më 2006, Presidenti i Kosovës, Dr. Ibrahim Rugova, e dekoroi Enver Hadrin me Urdhrin e Artë "Hero i Kosovës", "për kontributin e dhënë për lirinë dhe pavarësinë e Kosovës".

## [redaktoni] Burime i të dhënave

1. ↑ Jurist - Legal News & Research

## [redaktoni] Lidhje të jashtme

- Kosova.com mbi Dekorimin
- Arrestimi i Vukotiçit – ang.

Marrë nga "http://sq.wikipedia.org../../../e/n/v/Enver_Hadri_d633.html"

Kategoritë: Biografi | Shqiptarë | Personalitete | Kosovar

##### Views

- Artikulli
- Diskutimet
- Versioni i tanishëm

##### Kërko